बच्चों में हिंसक प्रवृत्ति पैदा करने में टीवी चैनलों पर प्रसारित होने वाले सनसनीखेज समाचारों, हिंसा आधारित धारावाहिकों व फिल्मों की भी भूमिका है. रहीसही कसर इंटरनैट पूरी कर देता है. एक सर्वे की रिपोर्ट में कहा भी गया है कि बच्चे इंटरनैट पर उपलब्ध सनसनीखेज गेम्स और फिल्मों से अपराधों को अंजाम देने और बचने के उपाय सीखते हैं. एक रिपोर्ट के मुताबिक 14 से 17 वर्ष के बच्चों में हिंसात्मक फिल्में देखने के कारण हथियार रखने की प्रवृत्ति बढ़ी है. जहां मातापिता की अनुपस्थिति में बच्चे हर चीज के मतलब अपने हिसाब से निकालते हैं. कई फिल्मों में अपनाई गई चोरी, बैंक डकैती या अपहरण की तकनीक को बच्चों ने भी निसंकोच अपनाया और सलाखों के पीछे जा पहुंचे.